3. Forslag til Erhvervspolitik 2024-26 (Åben)
Tidl. politisk behandling ØK, 24.10.23, pkt. 1
Forventet sagsgang
ØK, BY
Lovgrundlag
Lov om Erhvervsfremme
SAGENS INDHOLD
Byrådet skal i denne sag tage stilling til forslag vedrørende ny erhvervspolitik for 
perioden 2024-26 samt forslag til handleplan for erhvervsaktiviteter i samme periode.
Økonomiudvalget behandlede første udkast til Erhvervspolitik 2024-26 på udvalgsmødet 24. oktober 2023, 
og valgte at sende politikken tilbage til videre administrativ bearbejdning og politisk drøftelse i 
Økonomiudvalget 12. december 2023. Her blev vedlagte reviderede forslag til Erhvervspolitik 2024-26 
præsenteret og drøftet.
Favrskov Kommunes nuværende erhvervspolitik er fra 2016, men blev revideret og forlænget i 2021 
grundet corona-pandemien. Der er sket meget siden 2016, og derfor er der udarbejdet et forslag til ny 
Erhvervspolitik 2024-26. 
Den nye erhvervspolitik lægger sporene for de fremadrettede erhvervsaktiviteter og Ruben Møller. 
Politikken skal desuden bidrage til at styrke Favrskov Kommunes profil som en attraktiv erhvervskommune.  
VURDERING
Forslaget til Erhvervspolitik 2024-26 tager udgangspunkt i en dialog med det lokale erhvervsliv samt de 
styrker, der kendetegner det lokale erhvervsliv i [adresse]. 
Den nye erhvervspolitik har overskriften ”Et godt sted at drive virksomhed”, fordi det vurderes at være 
situationen i dag, og samtidig indrammer kommunens ambition for fremtiden.
Politikken er bygget op om fem strategiske fokusområder, som hver for sig og sammen skal bidrage aktivt 
til den videre erhvervsudvikling i kommunen:

Dialog og service

Infrastruktur og erhvervsgrunde

Vækst og iværksætteri

Arbejdskraft og uddannelse

Klimavenligt erhverv.
Med afsæt i til de fem strategiske fokusområder er der formuleret en række konkrete målsætninger og mål, 
som udmøntes i vedlagte handleplan for 2024-26. En række af disse aktiviteter indgår i resultatkontrakten 
for 2024 mellem [adresse] og Favrskov Erhverv, som blev godkendt af Økonomiudvalget 24. 
oktober 2023. 
Ligeledes har Favrskov Kommune et tæt samarbejde med Erhvervshus Midtjylland om vejledning og 
erhvervsservice til de virksomheder, der ligger i kommunen.
[adresse]: EMN-2022-01208
Dok-ID: 3642200
Sagsbehandler: aspe
Byråd
31. januar 2024  19:00
Der følges løbende op på handleplanen og Økonomiudvalget orienteres en gang om året om status på 
aktiviteterne i planen.     
ØKONOMI
Det vurderes, at arbejdet med at realisere erhvervspolitikken ikke umiddelbart kræver tilførsel af yderligere 
resurser. Behovet for eventuelt at tilføre yderligere resurser vil løbende blive vurderet i forbindelse med nye 
forslag til konkrete erhvervsaktiviteter.   
INDDRAGELSE
Favrskov Kommune afholdte i maj 2023 dialogmøde med en række repræsentanter fra de lokale 
erhvervsaktører og virksomheder. Virksomhederne var bredt repræsenteret af forskellige brancher som 
byggeriet, industrien, handelslivet og transportbranchen samt bank- og it-sektorerne. Herudover deltog 
repræsentanter fra Favrskov Erhverv, Favrskov Forsyning, [adresse] og Den Jyske 
Håndværkerskole. 
Favrskov Kommune og Favrskov Erhverv har løbende haft en dialog om udarbejdelsen af 
erhvervspolitikken og handleplanen.
INDSTILLING
Kommunaldirektøren indstiller til Byrådet:
 
1.
At godkende forslag til Erhvervspolitik 2024-26.
2.
At godkende forslag til Handleplan for Favrskov Kommunes erhvervsaktiviteter 2024-26.
BESLUTNING
Økonomiudvalget, 23. januar 2024:
Fraværende: Ingen
Indstilles godkendt. 
Byrådet, 30. januar 2024:
Fraværende: Helge Kristensen
Godkendt. 
Bilag

Favrskov Kommune Erhvervspolitik 2024-26 (revideret forslag) (3660555)

Erhvervshandleplan 2024-26 for Favrskov Kommune (revideret forslag)  (3666375)
